pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.กห. พร้อมคณะ ตรวจเยี่ยมการปฏิบัติหน้าที่ของทหาร และส่งมอบถุงยังชีพให้แก่ผู้ประสบอุทกภัยในพื้นที่ภาคใต้
วันจันทร์ที่ 15 มกราคม 2567
รมว.กห. พร้อมคณะ ตรวจเยี่ยมการปฏิบัติหน้าที่ของทหาร และส่งมอบถุงยังชีพให้แก่ผู้ประสบอุทกภัยในพื้นที่ภาคใต้
“เพราะประชาชน คือ ครอบครัวของเรา เราจะผ่านพ้นวิกฤตไปด้วยกัน” นายสุทิน คลังแสง รมว.กห. พร้อมคณะ ตรวจเยี่ยมการปฏิบัติหน้าที่ของทหาร และส่งมอบถุงยังชีพให้แก่ผู้ประสบอุทกภัยในพื้นที่ภาคใต้
วันที่ 9 มกราคม 2567 นายสุทิน คลังแสง รัฐมนตรีว่าการกระทรวงกลาโหม พร้อมด้วย พล.อ.ธีระยุทธ จินหิรัญ ผบ.นทพ., พล.ท.มนิต ศิริรัตนากูล จก.กช. และคณะ ได้ตรวจเยี่ยมการปฏิบัติหน้าที่ ณ ค่ายสิรินธร ต.เขาตูม อ.ยะรัง จ.ปัตตานี เพื่อสร้างขวัญและกําลังใจให้กับกําลังพล รวมถึงมอบของขวัญปีใหม่ 2567 โดยมี พล.ท.ไพศาล หนูสังข์ ผอ.รมน.ภาค 4, พล.ต.ท.ปิยะวัฒน์ เฉลิมศรี ผบ.กกล.ตร.จชต. และ ผบ.บก.ควบคุม อส.จชต. ให้การต้อนรับและเป็นผู้แทนรับมอบสิ่งของ ณ สนามฟุตซอลนาควานิช ค่ายสิรินธร
จากนั้นเดินทางโดย ฮ.ทบ. ไปยัง บก.กอ.รมน.ภาค 4 สน. โดยมี พล.ท.ศานติ ศกุนตนาค มทภ.4/ผอ.รมน.ภาค 4 ให้การต้อนรับ ซึ่ง รมว.กห. ได้กล่าวในที่ประชุม “เป็นกําลังใจให้กับทุกคนและมารับทราบถึงปัญหาอุปสรรคต่างๆ โดยจะประสานหน่วยงานที่เกี่ยวข้องในการคลี่คลายแก้ไขปัญหาให้ต่อไป” ในการนี้ ได้รับฟังการบรรยายสรุปจาก กอ.รมน.ภาค 4 สน. เกี่ยวกับงานการควบคุมพื้นที่และบังคับใช้กฎหมาย การสกัดกั้นตามแนวชายแดน โครงการเพิ่มประสิทธิภาพตามแนวชายแดน งานป้องกันและแก้ไขปัญหายาเสพติด งานการส่งเสริมการอยู่ร่วมกันภายใต้สังคมพหุวัฒนธรรม งานสร้างการความเข้าใจเพื่อนําไปสู่สันติสุข ตลอดจนงานการช่วยเหลือประชาชนผู้ประสบอุทกภัยในการฟื้นฟู ทําความสะอาด และซ่อมแซมบ้านพักอาศัยของผู้ที่ได้รับความเดือดร้อนที่จําเป็นอย่างเร่งด่วนในส่วนของ กกล.ตร.จชต. ชี้แจงสถานการณ์และการติดตามคดีผู้ก่อเหตุการณ์ความไม่สงบในพื้นที่ภาคใต้ และ ศอ.บต.สน แจ้งถึงการพัฒนาโครงสร้างพื้นฐาน การพัฒนาคุณภาพชีวิต การบริหารจัดการภาครัฐตามยุทธศาสตร์ชาติ และการดําเนินการตามหลักเกณฑ์เยียวยาผู้ประสบภัย
และต่อไปที่ ฉก.ทพ.41 ต.วังพญา อ.รามัน จ.ยะลา เพื่อพบปะและมอบสิ่งของให้แก่กําลังพล ณ อาคารอเนกประสงค์ โดย รมว.กห. กล่าว “ขอบคุณและเป็นกําลังใจให้กําลังพลทุกคน ถึงแม้ว่าตนเองและครอบครัวก็ประสบปัญหาน้ําท่วมด้วยเหมือนกัน แต่ก็ยังช่วยเหลือชาวบ้านที่เดือดร้อนมากกว่าก่อน โดยรําลึกห่วงใยเสมอว่า ชีวิตความเป็นอยู่ของทุกๆ คนจะต้องดีขึ้นไม่ว่าจะด้านสวัสดิการ สิทธิทดแทนต่างๆ ซึ่งปรารถนาจะทําในสิ่งนี้ให้กับพวกเราทุกคน”
เสร็จสิ้นแล้วได้เดินทางไปยังวัดรังสิตาวาส ต.ท่าธง อ.รามัน จ.ยะลา เพื่อพบปะพูดคุยกับประชาชนในพื้นที่ถึงปัญหาความเดือดร้อนและความต้องการที่จะขอรับการช่วยเหลือ ตลอดจนมอบถุงยังชีพให้กับผู้ประสบภัย
ทั้งนี้ รมว.กห. ได้ยืนยันอย่างหนักแน่นว่า “ทหารเป็นที่พึ่งของประชาชนในทุกโอกาส” ซึ่งจะบูรณาการในการทํางานร่วมกับส่วนราชการ/หน่วยงานต่างๆ และสั่งการให้สนับสนุนกําลังพล เครื่องมือ และยุทโธปกรณ์ของหน่วยทหารพัฒนา (นทพ.) และ กองการช่าง (กช.) เข้าช่วยเหลือบรรเทาความเดือดร้อนให้กับพี่น้องประชาชนได้อย่างทันท่วงทีในโอกาสแรก สําหรับเรื่องงบประมาณนั้น แนะนําให้ ศอ.บต. รวบรวมข้อมูลตามที่สํารวจ และของบประมาณตรงไปที่ นรม. ซึ่งจะทําให้รวดเร็วขึ้นและเป็นช่องทางเดียว ไม่ซ้ําซ้อน รวมถึง รมว.กห. ช่วยสนับสนุนและผลักดันให้ด้วยต่อไป
รัฐบาลไทย-ข่าวทำเนียบรัฐบาล-ยืนยัน! ไม่เป็นความจริง “ห้ามให้นักเรียนติด 0 ขอแค่ให้มาเรียนก็ได้เกรด 1 ”
วันจันทร์ที่ 15 มกราคม 2567
ยืนยัน! ไม่เป็นความจริง “ห้ามให้นักเรียนติด 0 ขอแค่ให้มาเรียนก็ได้เกรด 1 ”
.....
ยืนยัน! ไม่เป็นความจริง  “ห้ามให้นักเรียนติด 0 ขอแค่ให้มาเรียนก็ได้เกรด 1 ”
.
กรณีมีการเผยแพร่ข้อมูลว่า ผอ.โรงเรียน อ้างคําสั่งจากกระทรวงศึกษาธิการ “ห้ามให้นักเรียนติด 0 ขอแค่ให้มาเรียนก็ได้เกรด 1” นั้น สํานักงานปลัดกระทรวงศึกษาธิการ ได้ชี้แจงว่า “เป็นข้อมูลที่ไม่เป็นความจริง”
.
ทั้งนี้ สํานักงานคณะกรรมการการศึกษาขั้นพื้นฐานได้มีหนังสือซักซ้อมความเข้าใจเกี่ยวกับ “การวัดและประเมินผลการเรียนรู้และการสอนซ่อมเสริม” โดยมีเจตนากระตุ้นให้สถานศึกษากํากับ ติดตาม ช่วยเหลือ สอนซ่อมเสริมและดําเนินการวัดและประเมินผ] กรณีนักเรียนมีผลการเรียนไม่สมบูรณ์ (ติด 0 ร มส.)
.
เจตนาดังกล่าว เพื่อยกระดับคุณภาพการศึกษาทั้งผู้เรียน ผู้สอน ซึ่งจะส่งผลให้การเรียนดีขึ้น “ลดปัญหาของผู้เรียนในการติด 0 ร มส.” ไม่ใช่ห้ามให้นักเรียนติด 0 ตามที่ปรากฏในสื่อ
.
ทั้งนี้ การที่นักเรียนจะได้รับการตัดสินผลการเรียนต้องมาจาก 2 ส่วน คือ
• เวลาเรียน ซึ่งกําหนดให้ผู้เรียนต้องมีเวลาเรียนไม่น้อยกว่าร้อยละ 80 ของเวลาเรียน
• คะแนนการประเมินระหว่างเรียนและคะแนนปลายปี/ปลายภาค ซึ่งการประเมินผลการเรียนรู้ตามกลุ่มสาระการเรียนรู้ทั้ง 8 กลุ่มสาระการเรียนรู้ ซึ่งการกําหนดสัดส่วนคะแนนระหว่างเรียนกับคะแนนปลายปี/ปลายภาค นั้นให้ความสําคัญของคะแนนระหว่างเรียนมากกว่าคะแนนปลายปี/ปลายภาค เช่น 60 : 40, 70: 30, 80 : 20 เป็นต้น
.
อ่านเพิ่มเติม คลิก https://www.thaigov.go.th/news/contents/details/77428
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-วธ.จัดกิจกรรมวัฒนธรรมสร้างสรรค์ ในงานฉลองวันเด็กแห่งชาติ ๒๕๖๗ ณ ทำเนียบรัฐบาล  และ หออัครศิลปิน คลองหลวง ปทุมธานี
วันจันทร์ที่ 15 มกราคม 2567
วธ.จัดกิจกรรมวัฒนธรรมสร้างสรรค์ ในงานฉลองวันเด็กแห่งชาติ ๒๕๖๗ ณ ทําเนียบรัฐบาล  และ หออัครศิลปิน คลองหลวง ปทุมธานี
วธ.จัดกิจกรรมวัฒนธรรมสร้างสรรค์ ในงานฉลองวันเด็กแห่งชาติ ๒๕๖๗ ณ ทําเนียบรัฐบาล  และ หออัครศิลปิน คลองหลวง ปทุมธานี
วธ.จัดกิจกรรมวัฒนธรรมสร้างสรรค์ ในงานฉลองวันเด็กแห่งชาติ ๒๕๖๗ ณ ทําเนียบรัฐบาล และ หออัครศิลปิน คลองหลวง ปทุมธานี
(๑๓ ม.ค. ๖๗ เวลา ๐๙.๔๕ น.) นายเศรษฐา ทวีสิน นายกรัฐมนตรี เป็นประธานเปิดงานพร้อมให้โอวาท ในงานฉลองวันเด็กแห่งชาติ ประจําปี ๒๕๖๗ และร่วมถ่ายภาพกับเด็กและเยาวชน ตามบูธกิจกรรมของหน่วยงานต่าง ๆ อาทิ กิจกรรมของกระทรวงวัฒนธรรม โดย กรมส่งเสริมวัฒนธรรม (สวธ.) โดยมีนายโกวิท ผกามาศ อธิบดีกรมส่งเสริมวัฒนธรรม นางสาววราพรรณ ชัยชนะศิริ รองอธิบดีกรมส่งเสริมวัฒนธรรม พร้อมผู้บริหาร เจ้าหน้าที่สวธ. คณะนักแสดงให้การต้อนรับ ณ โถงกลาง ตึกสันติไมตรี ทําเนียบรัฐบาล
เด็ก ๆ จํานวนมากได้เข้าร่วมสนุกกับการสาธิตทางวัฒนธรรม และชมการแสดงทางวัฒนธรรม ประกอบด้วย การเล่นเกมเชิงสร้างสรรค์ เสริมความคิด สร้างทักษะการวางแผน และความสามัคคีกับเพื่อนผู้ร่วมเล่น
(เกม EVERYBODY 1 2 Switch! และเกม Super Mario Bros. womder) การถ่ายภาพกับตัวละครจากเกม
(คอสเพลย์) ชมการแสดงความสามารถทางดนตรี โดยวงดุริยางค์เครื่องลมเยาวชนไทย (TYW) การขับร้องเพลงประสานเสียง โดยคณะนักร้องประสานเสียงเยาวชนไทย (TYC) ชมการแสดงหุ่นละครเล็กโจหลุยส์ และร่วมฝึกทักษะกับกิจกรรมสาธิตมารยาทไทย รับของขวัญทุกคนพร้อมร่วมลุ้นชิงรางวัลใหญ่ อีกด้วย
นอกจากนี้ ในเวลา ๐๙.๐๐ - ๑๔.๐๐ น. ณ หออัครศิลปิน ตําบลคลองห้า อําเภอคลองหลวง จังหวัดปทุมธานี นายโกวิท ผกามาศ อธิบดี สวธ. มอบหมายให้นางสาวลิปิการ์ กําลังชัย รองอธิบดี สวธ. เป็นประธานเปิดงานหออัครศิลปินสืบสานงานศิลป์เพื่อเด็กไทย เนื่องในวันเด็กแห่งชาติ ประจําปี 2567” โดยมี นายชนประคัลภ์ จันทร์เรือง ศิลปินแห่งชาติ นายอนุกูล ใบไกล ผู้อํานวยการกองกองทุนส่งเสริมงานวัฒนธรรม นางมาดา กระดังงา ผู้อํานวยการหออัครศิลปิน ผู้บริหารองค์กรปกครองส่วนท้องถิ่น ผู้แทนส่วนราชการ ครู อาจารย์ เด็ก และผู้ปกครองที่มาร่วมงานวันเด็กแห่งชาติ ประจําปี 2567 อย่างอบอุ่น ณ หออัครศิลปิน จังหวัดปทุมธานี สําหรับบรรยากาศวันเด็ก ณ หออัครศิลปิน เต็มไปด้วยความสุข ความสนุกสนานของน้อง ๆ และผู้ปกครอง กับการแสดงทางวัฒนธรรม อาทิ การแสดงละครเพลงจ๊ะทิงจา จากทีมงานบริษัทดาราวีดิโอ จํากัด โดย นายไพรัช สังวริบุตร ศิลปินแห่งชาติ การแสดงศิลปวัฒนธรรม จากโรงเรียนคลองห้า ชุด เต้นประกอบเพลงครูในดวงใจและเพลงเอวลั่นปั้ด การแสดงจินตลีลา ชุด ระบําศรีชัยสิงห์และเซิ้งกะโป๋ จากโรงเรียนธัญสิทธิศิลป์ และ ชุด ขวัญข้าว จากโรงเรียนบางชวดอนุสรณ์ พิเศษกับการแสดงละครและการแสดงดนตรีร่วมสมัย จากบ้านเรียนละครมรดกใหม่ โดย นายชนประคัลภ์ จันทร์เรือง ศิลปินแห่งชาติ อิ่มท้องกับ ก๋วยเตี๋ยว ลูกชิ้นทอด ขนมครก ขนมสอดไส้ น้ําวุ้นกะทิ และกิจกรรมการ วาดภาพระบายสี และการทําภาพพิมพ์สี ซึ่งน้องๆต่างสนใจร่วมสนุกกับกิจกรรมตลอดงาน ทั้งกิจกรรมนันทนาการและการจับฉลากลุ้นรางวัล อิ่มอร่อยฟรีกับอาหารและขนมไทยฟรีงานพร้อมของรางวัลกับบ้านอีกด้วย
รัฐบาลไทย-ข่าวทำเนียบรัฐบาล-เตือน 3 โรคระบาดปี 67 "โควิด-ไข้หวัดใหญ่-ไข้เลือดออก" พร้อมแนวทางป้องกัน
วันจันทร์ที่ 15 มกราคม 2567
เตือน 3 โรคระบาดปี 67 "โควิด-ไข้หวัดใหญ่-ไข้เลือดออก" พร้อมแนวทางป้องกัน
.....
เตือน 3 โรคระบาดปี 67 "โควิด-ไข้หวัดใหญ่-ไข้เลือดออก" พร้อมแนวทางป้องกัน
.
กรมควบคุมโรค กระทรวงสาธารณสุข พยากรณ์คาดการณ์โรคปี 2567 เพื่อแจ้งเตือนประชาชนเฝ้าระวังตนเอง รวมถึงหน่วยบริการสาธารณสุขทั่วประเทศ เตรียมพร้อมรับมือโรคที่จะเกิดการระบาดในปีนี้
.
1.โรคโควิด-19 ที่ปัจจุบันเป็นโรคประจําถิ่นแล้ว และต้องติดตามสถานการณ์ใกล้ชิด เนื่องจากมีการกลายพันธุ์ต่อเนื่อง แม้ประชาชนส่วนใหญ่จะมีภูมิคุ้มกัน สามารถลดความรุนแรงเมื่อติดเชื้อ แต่ต้องเฝ้าระวังในกลุ่มเปราะบาง 608 ที่ต้องได้รับวัคซีนป้องกันอย่างน้อย ปีละ 1 ครั้ง
2.โรคไข้หวัดใหญ่  การระบาดจะเริ่มตั้งแต่เดือนพฤษภาคม คาดการณ์ว่าพบผู้ติดเชื้อไม่น้อยกว่า 346,110 ราย จึงต้องเตรียมวัคซีนไข้หวัดใหญ่ประจําปีที่จะฉีดปีละ 1 เข็ม ซึ่งไข้หวัดใหญ่ เป็นโรคในระบบทางเดินหายใจเช่นเดียวกับโรคโควิด-19 สามารถป้องกันตัวเอง โดยสวมหน้ากากอนามัยและหมั่นล้างมือด้วยแอลกอฮอล์หรือน้ําสบู่
3.โรคไข้เลือดออก ในปี 66 พบผู้ติดเชื้อประมาณ 150,000 ราย คาดการณ์ว่าปี 67 จะพบผู้ติดเชื้อมากขึ้น อยู่ที่ประมาณ 276,945 ราย เสียชีวิต 280 ราย พบผู้ติดเชื้อสูงสุดของค่าเฉลี่ย 3 ปีย้อนหลังถึง 3 เท่าตัว การระบาดจะเริ่มช่วงเดือนเมษายน และธรรมชาติของโรคนี้มักระบาด 2 ปีติดต่อกัน ดังนั้น สิ่งที่จะเน้นย้ํากับประชาชนคือ การป้องกันยุงกัด โดยสวมเสื้อผ้าแขนยาว ขายาว ใช้ทายากันยุง และหากมีอาการไข้สูงลอยควรรีบไปพบแพทย์
.
ส่วนโรคที่ต้องเฝ้าระวังในปี 2567 12 โรค ที่อาจพบผู้ป่วยสูงขึ้น เช่น มือเท้าปาก หัด ฝีดาษวานร โรคเมลิออยโดสิส (ไข้ดิน) ฉี่หนู ไข้หูดับ ไวรัสซิกา ชิคุนกุนยา วัณโรค รวมถึงโรคติดต่อทางเพศสัมพันธ์ เช่น ซิฟิลิส หนองใน และเอชไอวี
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​วธ.เปิดรับผู้ประกอบการ-สมาคมด้านภาพยนตร์และวีดิทัศน์ เข้าร่วมโรดโชว์งานตลาดภาพยนตร์และโทรทัศน์นานาชาติฮ่องกง ปี 67  รับสมัครตั้งแต่บัดนี้ถึง 26 มกราคมนี้
วันจันทร์ที่ 15 มกราคม 2567
​วธ.เปิดรับผู้ประกอบการ-สมาคมด้านภาพยนตร์และวีดิทัศน์ เข้าร่วมโรดโชว์งานตลาดภาพยนตร์และโทรทัศน์นานาชาติฮ่องกง ปี 67  รับสมัครตั้งแต่บัดนี้ถึง 26 มกราคมนี้
​วธ.เปิดรับผู้ประกอบการ-สมาคมด้านภาพยนตร์และวีดิทัศน์ เข้าร่วมโรดโชว์งานตลาดภาพยนตร์และโทรทัศน์นานาชาติฮ่องกง ปี 67  รับสมัครตั้งแต่บัดนี้ถึง 26 มกราคมนี้
วธ.เปิดรับผู้ประกอบการ-สมาคมด้านภาพยนตร์และวีดิทัศน์ เข้าร่วมโรดโชว์งานตลาดภาพยนตร์และโทรทัศน์นานาชาติฮ่องกง ปี 67 รับสมัครตั้งแต่บัดนี้ถึง 26 มกราคมนี้
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายขับเคลื่อนซอฟต์พาวเวอร์ 11 อุตสาหกรรมสร้างสรรค์ เช่น ภาพยนตร์ ละครและซีรีส์ อาหาร ท่องเที่ยว ศิลปะ เฟสติวัล เพื่อสนับสนุน Thailand Creative Content Agency (THACCA) ของรัฐบาล และวธ.มีภารกิจในการส่งเสริมและเผยแพร่ภาพยนตร์และวีดิทัศน์ในต่างประเทศ เพื่อเป็นการเปิดโอกาสให้บุคลากรด้านภาพยนตร์และวีดิทัศน์ได้นําผลงานไปเผยแพร่และจัดจําหน่ายในระดับนานาชาติ รวมทั้งแลกเปลี่ยนองค์ความรู้และพัฒนาบุคลากรในตลาดอุตสาหกรรมภาพยนตร์และวีดิทัศน์ในต่างประเทศ จึงเปิดรับสมัครผู้ประกอบการด้านภาพยนตร์และวีดิทัศน์ของไทย เข้าร่วมกิจกรรมส่งเสริมและเผยแพร่ภาพยนตร์และวีดิทัศน์ในต่างประเทศ (Roadshow) ประจําปี 2567 ณ งานตลาดภาพยนตร์และโทรทัศน์นานาชาติฮ่องกง ประจําปี 2567 (Hong Kong International Film & TV Market (FILMART) 2024) ซึ่งจัดขึ้นระหว่างวันที่ 11 - 14 มีนาคม 2567
ปลัดกระทรวงวัฒนธรรม กล่าวอีกว่า วธ.รับสมัครผู้ประกอบการด้านภาพยนตร์และวีดิทัศน์ของไทย ผู้สนใจเข้าร่วมงานตลาดภาพยนตร์และโทรทัศน์นานาชาติฮ่องกง ประจําปี 2567 ใน 3 กลุ่ม ได้แก่ 1. นิติบุคคลด้านภาพยนตร์และวีดิทัศน์ 2. สมาคมด้านภาพยนตร์และวีดิทัศน์ และ3.นิติบุคคลที่เกี่ยวข้องกับการให้บริการด้านภาพยนตร์และวีดิทัศน์ โดยสแกน QR Code ใบสมัคร และส่งใบสมัคร พร้อมหลักฐาน และข้อมูลผลงานได้ตั้งแต่บัดนี้ - 26 มกราคม 2567 ไปยังไปรษณีย์อิเล็กทรอนิกส์ fav.mculture@gmail.com ภายในวันที่ 26 มกราคม 2567 และส่งเอกสารตัวจริงไปยังกองภาพยนตร์และวีดิทัศน์ ชั้น 4 สํานักงานปลัดกระทรวงวัฒนธรรม เลขที่ 10 ถนนเทียมร่วมมิตร แขวง/เขตห้วยขวาง กรุงเทพ 10310 จะประกาศผลผู้ที่ผ่านการคัดเลือกผ่านช่องทางออนไลน์เฟซบุ๊กกองภาพยนตร์และวีดิทัศน์ และเฟซบุ๊ก content Thailand ทั้งนี้ ดูข้อมูลเพิ่มเติมได้ทั้งสองเพจเฟซบุ๊ก และสอบถามรายละเอียดที่กองภาพยนตร์และวีดิทัศน์ สํานักงานปลัดกระทรวงวัฒนธรรม โทร.02 209 3519-20 ในวันและเวลาราชการ ตั้งแต่เวลา 08.30 – 16.30 น.
รัฐบาลไทย-ข่าวทำเนียบรัฐบาล-เตรียม Kick Off “พาหมอไปหาประชาชน 4 ภาค” ยกระดับสาธารณสุขช่วงไตรมาส 2
วันจันทร์ที่ 15 มกราคม 2567
เตรียม Kick Off “พาหมอไปหาประชาชน 4 ภาค” ยกระดับสาธารณสุขช่วงไตรมาส 2
.....
เตรียม Kick Off “พาหมอไปหาประชาชน 4 ภาค” ยกระดับสาธารณสุขช่วงไตรมาส 2
.
กระทรวงสาธารณสุข วางเป้าหมายขับเคลื่อนนโยบายช่วงไตรมาส 2 คือ เดือน ม.ค. – มี.ค. 67 โดยจะมีการ Kick off โครงการเฉลิมพระเกียรติ “พาหมอไปหาประชาชน” 4 ภาค ภายในเดือน มกราคม นอกจากนี้ยังมีอีกหลายโครงการสําคัญ เช่น เพิ่ม รพ. อัจฉริยะต้นแบบระดับทอง 20 แห่ง พัฒนาชุมชนสุขภาพดี 8 แห่ง มีผู้นําศาสนาผ่านหลักสูตรพระศิลานุปัฏฐาก 1,000 รูป ตรวจสุขภาพพระสงฆ์ สามเณร 72,000 รูป มีอําเภอสร้างเสริมสุขภาพ ป้องกันควบคุมโรค 70 อําเภอ
.
บริการมะเร็งครบวงจร คัดกรองไวรัสตับอักเสบบีและซี 200,000 ราย ผู้มีผลผิดปกติเข้าถึงการรักษาทุกราย คัดกรองมะเร็งลําไส้ใหญ่ด้วย Fit Test 475,000 ราย ส่องกล้องตรวจลําไส้ใหญ่ 38,000 ราย
.
เปิดศูนย์การเรียนรู้ทางการแพทย์และสาธารณสุขชายแดน ณ รพ.แม่สอด จ.ตาก ผู้มีปัญหาสถานะได้รับการขึ้นทะเบียนประกันสุขภาพเพิ่มขึ้น 0.2%
สถานชีวาภิบาล ผ่านเกณฑ์มาตรฐานเขตสุขภาพละ 2 แห่ง จัดตั้ง Hospital at Home / Home Ward ในแต่ละเขตสุขภาพมากกว่า 75%
รพ.ชุมชนแม่ข่ายระดับ A มีบริการ CT Scan ครบทั้ง 17 แห่ง
รพ.สังกัดกระทรวงสาธารณสุข ใน 8 จังหวัดนําร่อง และ 4 เขตสุขภาพ เชื่อมและส่งต่อข้อมูลผู้ป่วยอิเล็กทรอนิกส์ได้ 100% และผ่านเกณฑ์ รพ.อัจฉริยะ ระดับทองขึ้นไป 10%
.
ส่งเสริมการมีบุตร โดยขอความเห็นชอบจาก ครม. ให้เป็นวาระแห่งชาติ รพ.ศูนย์/ทั่วไป มีบริการฉีดเชื้อ IUI 75% ผู้ได้รับบริการรักษาภาวะมีบุตรยาก 2,700 คน ทารกได้รับการคัดกรองโรคหายาก 80%
เลือกชุมชนเป้าหมาย Healthy City Models จังหวัดละ 1 ชุมชน ให้การรับรอง Wellness Center 300 แห่ง มี Care Giver 2,500 คน และศูนย์บริการชาวต่างชาติในสถานบริการสุขภาพ ใน 31 จังหวัดนําร่อง
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​วันเด็กแห่งชาติ เสาร์ที่ 13 นี้ รถไฟฟ้า BTS สายสีทอง - บีอาร์ที เปิดให้เด็กนั่งฟรีตลอดสายในวันเด็กแห่งชาติ 13 ม.ค. 67 นี้
วันศุกร์ที่ 12 มกราคม 2567
12/01/2567
​วันเด็กแห่งชาติ เสาร์ที่ 13 นี้ รถไฟฟ้า BTS สายสีทอง - บีอาร์ที เปิดให้เด็กนั่งฟรีตลอดสายในวันเด็กแห่งชาติ 13 ม.ค. 67 นี้
​วันเด็กแห่งชาติ เสาร์ที่ 13 นี้ รถไฟฟ้า BTS สายสีทอง - บีอาร์ที เปิดให้เด็กนั่งฟรีตลอดสายในวันเด็กแห่งชาติ 13 ม.ค. 67 นี้
วันนี้ (12 มกราคม 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า เนื่องในวันเด็กแห่งชาติ โดยปีนี้ตรงกับวันเสาร์ที่ 13 มกราคม 2567 บริษัท ระบบขนส่งมวลชนกรุงเทพ จํากัด (มหาชน)เปิดให้เด็กที่มีความสูงไม่เกิน 140 เซนติเมตร หรืออายุไม่เกิน 14 ปี ที่เดินทางมากับผู้ปกครองและขึ้น-ลงสถานีเดียวกัน เดินทางฟรีตลอดสายทุกเส้นทาง ทั้งส่วนต่อขยายสายสุขุมวิทและสายสีลม รวมถึงรถโดยสารด่วนพิเศษบีอาร์ทีและรถไฟฟ้าสายสีทอง โดยเด็ก 1 คน ต่อบัตรโดยสาร 1 ใบ ส่วนผู้ปกครองชําระค่าโดยสารปกติ ในวันเสาร์ที่ 13 มกราคม 2567 ตั้งแต่เวลา 06.00 น. ถึง 24.00 น. เพื่อให้เด็กและเยาวชนทุกคนซึ่งเป็นอนาคตของชาติ ได้เดินทางไปท่องเที่ยวสถานที่ต่าง ๆ ตามแนวเส้นทางรถไฟฟ้าบีทีเอส รถโดยสารด่วนพิเศษบีอาร์ทีและรถไฟฟ้าสายสีทองพร้อมกับครอบครัวได้อย่างสะดวกสบาย
“บริษัทฯ ได้จัดเจ้าหน้าที่คอยดูแลอํานวยความสะดวกให้กับเด็ก และผู้ปกครองเดินทางได้อย่างปลอดภัย โดยสามารถติดต่อขอรับบัตรโดยสารเดินทางฟรี ได้ทุกสถานีที่หน้าห้องตั๋วโดยสาร ทั้งนี้ หากประชาชนต้องการรับข้อมูลข่าวสารจากบริษัท ระบบขนส่งมวลชนกรุงเทพ จํากัด (มหาชน) เพิ่มเติมสามารถติดตามได้ที่เว็บไซต์ www.bts.co.th หรือ โทร. 02-617-7300” นายคารม กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับผู้เข้ารับการอบรมหลักสูตร “การบริหารเชิงนิติศาตร์ระดับสูง” (วทน.) รุ่นที่ ๓ วิทยาลัยทนายความ สภาทนายความในพระบรมราชูปถัมภ์
วันศุกร์ที่ 12 มกราคม 2567
12/01/2567
ปลัดกระทรวงยุติธรรม ให้การต้อนรับผู้เข้ารับการอบรมหลักสูตร “การบริหารเชิงนิติศาตร์ระดับสูง” (วทน.) รุ่นที่ ๓ วิทยาลัยทนายความ สภาทนายความในพระบรมราชูปถัมภ์
ปลัดกระทรวงยุติธรรม ให้การต้อนรับผู้เข้ารับการอบรมหลักสูตร “การบริหารเชิงนิติศาตร์ระดับสูง” (วทน.) รุ่นที่ ๓ วิทยาลัยทนายความ สภาทนายความในพระบรมราชูปถัมภ์
ในวันศุกร์ที่ ๑๒ มกราคม ๒๕๖๗ เวลา ๐๙.๓๐ น. นางพงษ์สวาท นีละโยธิน ปลัดกระทรวงยุติธรรม ให้การต้อนรับนายสมพงษ์ จู่ตันซ่วน ผู้อํานวยการวิทยาลัยทนายความ และผู้เข้ารับการอบรมหลักสูตร “การบริหารเชิงนิติศาตร์ระดับสูง” (วทน.) รุ่นที่ ๓ วิทยาลัยทนายความ สภาทนายความในพระบรมราชูปถัมภ์ ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารกระทรวงยุติธรรม
ทั้งนี้ ปลัดกระทรวงยุติธรรม ให้เกียรติเป็นวิทยากรการอบรมฯ บรรยายในหัวข้อ “บทบาทของกระทรวงยุติธรรมในการอํานวยความยุติธรรมให้กับประชาชน” ประกอบด้วย ๑) ภารกิจ และอํานาจหน้าที่ของกระทรวงยุติธรรม ๒) นโยบายของรัฐมนตรีว่าการกระทรวงยุติธรรม และปลัดกระทรวงยุติธรรม ๓) การดําเนินงานของกระทรวงยุติธรรมตามยุทธศาสตร์ชาติ และ ๔) ผลการดําเนินงานโครงการ/กิจกรรม (ปี พ.ศ.๒๕๖๑ - ๒๕๖๖) ในภาพรวมของกระทรวงยุติธรรม
ในการนี้ ปลัดกระทรวงยุติธรรม ได้กล่าวใจความสําคัญตอนหนึ่งในการบรรยายว่า ตั้งแต่รับหน้าที่เป็นปลัดกระทรวงยุติธรรม ได้มองว่า กระทรวงยุติธรรมต้องเป็นกระทรวงกฎหมาย เพราะที่ผ่านมาเป็นกระทรวงที่เน้นทางการปฏิบัติค่อนข้างมาก และยังไม่ได้เน้นในเรื่องของคําว่า "กฎหมาย" เท่าที่ควร ดังนั้น การเป็นกระทรวงกฎหมายสิ่งแรกที่ต้องมี คือ “กฎหมายที่ดี” และสิ่งหนึ่งที่จะเป็นองค์​ประกอบการช่วยเหลือสังคมนั้น บุคลากรของกระทรวงยุติธรรมต้องเก่ง ต้องแม่นยํา และมีองค์ความรู้ด้านกฎหมายอย่างถ่องแท้ เพื่อที่จะไปขับเคลื่อน​การอํานวยความยุติธรรมให้กับสังคมได้ต่อไป
รัฐบาลไทย-ข่าวทำเนียบรัฐบาล-ทส. รับ นายกฯ ตรวจติดตามความพร้อมการแก้ไขปัญหาไฟป่า หมอกควัน ภาคเหนือ กำชับเจ้าหน้าที่ปฏิบัติงานอย่างปลอดภัย พร้อมเดินหน้าแก้ไขปัญหาอย่างยั่งยืน
วันศุกร์ที่ 12 มกราคม 2567
ทส. รับ นายกฯ ตรวจติดตามความพร้อมการแก้ไขปัญหาไฟป่า หมอกควัน ภาคเหนือ กําชับเจ้าหน้าที่ปฏิบัติงานอย่างปลอดภัย พร้อมเดินหน้าแก้ไขปัญหาอย่างยั่งยืน
ทส. รับ นายกฯ ตรวจติดตามความพร้อมการแก้ไขปัญหาไฟป่า หมอกควัน ภาคเหนือ กําชับเจ้าหน้าที่ปฏิบัติงานอย่างปลอดภัย พร้อมเดินหน้าแก้ไขปัญหาอย่างยั่งยืน
ทส. รับ นายกฯ ตรวจติดตามความพร้อมการแก้ไขปัญหาไฟป่า หมอกควัน ภาคเหนือ กําชับเจ้าหน้าที่ปฏิบัติงานอย่างปลอดภัย พร้อมเดินหน้าแก้ไขปัญหาอย่างยั่งยืน
วันที่ 11 มกราคม 2567 เวลา 11.55 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) มอบหมายให้นายเถลิงศักดิ์ เพชรสุวรรณ รองปลัดกระทรวงทรัพยากรธรรมชาติและสิ่งแวดล้อม นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช และนายสุรชัย อจลบุญ อธิบดีกรมป่าไม้ ร่วมต้อนรับ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง และคณะ ในโอกาสลงพื้นที่เป็นประธานการประชุมติดตามความคืบหน้าการแก้ไขปัญหาจุดความร้อน (Hotspot) ในพื้นที่ภาคเหนือ พร้อมให้กําลังใจเจ้าหน้าที่ดับไฟป่า หรือ เสือไฟ พร้อมมอบข้าวสารอาหารแห้งเพื่อใช้สําหรับดํารงชีพระหว่างออกปฏิบัติหน้าที่ดูแลดับไฟป่า ตลอดจนชมการสาธิตการดับไฟป่าทางอากาศ และร่วมทําแนวกันไฟ โดยมีคณะผู้บริหารระดับสูง พร้อมด้วยหัวหน้าส่วนราชการ พนักงาน เจ้าหน้าที่ในสังกัดกระทรวงฯ และหน่วยงานที่เกี่ยวข้อง ตลอดจนประชาชนร่วมให้การต้อนรับและร่วมทําแนวกันไฟ ณ ศูนย์ฝึกอบรมและพัฒนาการควบคุมไฟป่าภาคเหนือ อําเภอเมืองเชียงใหม่ จังหวัดเชียงใหม่
นายกรัฐมนตรี กล่าวว่า การลดจุดความร้อน (Hotspot) และการทําแนวกันไฟต้องอาศัยความร่วมแรงร่วมมือกันอย่างจริงจัง ผ่านการประสานงานอย่างใกล้ชิดทั้งจากหน่วยงานภาครัฐและภาคประชาชน ซึ่งภารกิจนี้เป็นภารกิจที่หนักมากในช่วง 4 เดือนที่จะถึงนี้ จึงขอขอบคุณทุกหน่วยงานที่ได้ทุ่มเทและเอาใจใส่นําปัญหานี้มาเป็นปัญหาหลักในการทํางานแบบบูรณาการอย่างเต็มที่ ทั้งนี้ ขอให้ทุกหน่วยงานพยายามต่อไปในการแก้ไขปัญหาอย่างยั่งยืน หากมีวิธีการหรือช่องทางใดที่รัฐบาลสามารถช่วยเหลือได้ รัฐบาลยินดีเป็นส่วนหนึ่งของการแก้ไขปัญหา ส่วนปัญหาที่เกิดจากประเทศเพื่อนบ้าน รัฐบาลจะพูดคุย เจรจากับกระทรวงการต่างประเทศให้มากขึ้นเพื่อร่วมกันแก้ไขปัญหาต่อไป ทั้งนี้ ขอให้กระทรวงทรัพยากรธรรมชาติและสิ่งแวดล้อม ในฐานะที่เป็นหน่วยงานหลักจะต้องเป็นผู้นําในการแก้ไขปัญหาตรงนี้ สําหรับเรื่องยุทโธปกรณ์ที่มีไม่เพียงพอ ขอให้โยกย้ายยุทโธปกรณ์ไปตามความจําเป็นได้ เพื่อนําไปช่วยเสริมในบางหน่วยงานที่ขาดแคลน อีกทั้งขอฝากให้ทุกหน่วยงานดูแลเรื่องความปลอดภัยของเจ้าหน้าที่ให้ดี ทั้งเรื่องการพักผ่อน ชีวิตและจิตใจ เพื่อให้เจ้าหน้าที่ทุกคนปฏิบัติงานได้อย่างมีประสิทธิภาพเต็มที่
รัฐบาลไทย-ข่าวทำเนียบรัฐบาล-นายกฯ เป็นประธานพิธีสืบสานอนุรักษ์ศิลปวัฒนธรรมประเพณีปีใหม่ลาหู่นานาชาติ ครั้งที่ 1 ประจำปี 2567 ย้ำรัฐบาลพร้อมสนับสนุนโครงการสืบสานด้านศิลปวัฒนธรรม ในทุกชาติพันธุ์ของประเทศไทย
วันศุกร์ที่ 12 มกราคม 2567
12/01/2567
นายกฯ เป็นประธานพิธีสืบสานอนุรักษ์ศิลปวัฒนธรรมประเพณีปีใหม่ลาหู่นานาชาติ ครั้งที่ 1 ประจําปี 2567 ย้ํารัฐบาลพร้อมสนับสนุนโครงการสืบสานด้านศิลปวัฒนธรรม ในทุกชาติพันธุ์ของประเทศไทย
นายกฯ เป็นประธานพิธีสืบสานอนุรักษ์ศิลปวัฒนธรรมประเพณีปีใหม่ลาหู่นานาชาติ ครั้งที่ 1 ประจําปี 2567 ย้ํารัฐบาลพร้อมสนับสนุนโครงการสืบสานด้านศิลปวัฒนธรรม ในทุกชาติพันธุ์ของประเทศไทย
วันนี้ (12 ม.ค. 67) เวลา 09.30 น. ณ อาคารสายธารธรรม มหาวิทยาลัยพายัพ อ.สันทราย จ.เชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานพิธีสืบสานอนุรักษ์ศิลปวัฒนธรรมประเพณีปีใหม่ลาหู่นานาชาติ ครั้งที่ 1 ประจําปี 2567 ซึ่งการส่งเสริมการอนุรักษ์งานประเพณีศิลปวัฒนธรรมถือเป็นอีกหนึ่งใน Soft power สําคัญตามนโยบายรัฐบาล นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกรัฐมนตรีรับฟังรายงานวัตถุประสงค์การจัดงานและประวัติความเป็นมาของประเพณีปีใหม่ลาหู่ จากนายปรีชา ดวงแสง ประธานกรรมการจัดงานสืบสานอนุรักษ์ศิลปะวัฒนธรรมประเพณีปีใหม่ลาหู่นานาชาติ ครั้งที่ 1 และศาสตราจารย์ ดร.จะหา ประธานกรรมการลาหู่นานาชาติ
โอกาสนี้ นายกรัฐมนตรีกล่าวทักทายพี่น้องชาวลาหู่ โดยรู้สึกยินดีอย่างยิ่งที่ได้มาเป็นประธานในงานสืบสานอนุรักษ์ศิลปวัฒนธรรมประเพณีลาหู่นานาชาติครั้งที่ 1 ปี 2567 ในวันนี้ พร้อมชื่นชมในความรัก ความสามัคคี ของพี่น้องชาติพันธุ์ลาหู่ ที่เล็งเห็นความสําคัญในการสืบสานอนุรักษ์ศิลปวัฒนธรรมประเพณี และเชื่อมสัมพันธภาพอันดีงามของพี่น้องชาติพันธุ์ลาหู่ที่กระจายอยู่ทั่วโลก ให้เป็นน้ําหนึ่งใจเดียวกัน
นายกรัฐมนตรีพร้อมให้การสนับสนุนโครงการสืบสานด้านศิลปวัฒนธรรมในทุกชาติพันธุ์ของประเทศไทย ไม่ว่าจะเป็นภาคเหนือ ภาคกลาง ภาคตะวันออก ภาคตะวันตกหรือภาคใต้ โดยเสมอภาคและไม่เลือกปฏิบัติ โดยหวังเป็นอย่างยิ่งว่าการสนับสนุนของนายกฯ จะสามารถทําให้ชาติพันธุ์ต่าง ๆ รักและหวงแหน และร่วมกันสืบสานศิลปวัฒนธรรมประเพณีของตนสืบต่อไป
นายกรัฐมนตรีย้ําว่ารัฐบาลนี้มีความเป็นห่วงเป็นใย และให้โอกาสกับทุกคนเสมอ ซึ่งคําว่าโอกาสถือว่าเป็นอนาคตของทุกคนที่อยู่ที่นี่ รัฐบาลนี้จะให้ความเป็นธรรมกับการพิสูจน์ทราบได้ว่า ถ้าพวกท่านเกิดที่นีี่ ลูกหลานเกิดที่นี่จะได้รับการเข้าสู่กระบวนการในการขอสัญชาติได้ โดยทุกคนจะเข้าถึงสิทธิขั้นพื้นฐาน ไม่ว่าจะเป็นเรื่องการศึกษา การสาธารณสุข สิทธิต่าง ๆ ยืนยันว่ารัฐบาลนี้จะให้โอกาสกับพวกท่านทุกคน
จากนั้น นายกรัฐมนตรีรับมอบของที่ระลึกเป็นกระเป๋าย่ามและเสื้อของชาติพันธ์ุลาหู่ พร้อมทั้งนายกรัฐมนตรีได้เข้าร่วมพิธีดําหัวผู้ใหญ่ตามประเพณีชาติพันธุ์ลาหู่ ซึ่งเป็นประเพณีที่ชาวลาหู่ให้ความเคารพ ขอขมาและขอพรจากผู้ใหญ่ พร้อมร่วมเต้นเฉลิมฉลองปีใหม่ลาหู่ (ก่าเคะวะ) และนายกรัฐมนตรียังได้เดินชมนิทรรศการวิธีชีวิตของชนเผ่าลาหู่ สาธิตการตําข้าวปุกด้วย
รัฐบาลไทย-ข่าวทำเนียบรัฐบาล-​พรุ่งนี้วันเด็ก! ไปไหนดี ทีมโฆษกเชิญเที่ยวทำเนียบ รับความสนุกคู่กับประสบการณ์ที่ไม่รู้ลืม
วันศุกร์ที่ 12 มกราคม 2567
12/01/2567
​พรุ่งนี้วันเด็ก! ไปไหนดี ทีมโฆษกเชิญเที่ยวทําเนียบ รับความสนุกคู่กับประสบการณ์ที่ไม่รู้ลืม
​พรุ่งนี้วันเด็ก! ไปไหนดี ทีมโฆษกเชิญเที่ยวทําเนียบ รับความสนุกคู่กับประสบการณ์ที่ไม่รู้ลืม
วันที่ 12 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ทีมโฆษกประจําสํานักนายกรัฐมนตรี เชิญชวนร่วมกิจกรรมงานวันเด็กแห่งชาติที่ทําเนียบรัฐบาล โดยมีหน่วยงานมากกว่า 50 ร่วมใจกันมาจัดกิจกรรม เล่นเกมส์ แจกของขวัญ และลุ้นรับของรางวัลมากมาย
รองโฆษกประจําสํานักนายกรัฐมนตรีกล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับเด็กและเยาวชนไทย ที่ถือเป็นทรัพยากรมนุษย์ที่มีคุณค่า รัฐบาลมีหน้าที่สนับสนุนให้เด็กไทยเติบโตอย่างมีคุณภาพ ควบคู่ไปกับการได้ใช้ชีวิตในวัยเด็กอย่างเต็มที่ และมีโลกทัศน์ที่กว้าง เป็นพลเมืองของโลกที่สามารถเคารพความแตกต่างหลากหลายได้ สอดรับกับคําขวัญวันเด็กในปีนี้ที่นายกฯ ได้ให้ไว้ ‘มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย” โดยเป็นประจําที่ในวันเด็กแห่งชาติ นายกฯ จะได้เปิดทําเนียบรัฐบาล จัดงานฉลองวันเด็กแห่งชาติ ประจําปี 2567 เพื่อส่งมอบความสุขให้กับเด็กและเยาวชนไทย
ซึ่งนางรัดเกล้า กล่าวว่า ปี 2567 นี้ งานวันเด็กแห่งชาติภายในทําเนียบรัฐบาลมีการจัดกิจกรรมที่มากมายหลากหลาย มีจุดไฮไลท์ อาทิ กิจกรรมนั่งเก้าอี้นายกฯ และเยี่ยมชมตึกไทยคู่ฟ้า กิจกรรม Learning by doing ที่ให้เยาวชนได้สัมผัสและสนุกสนานไปกับวัฒนธรรมไทย ด้วยกิจกรรมระบายสีหัวโขนจิ๋ว การตกแต่งว่าวจิ๋วไทย ณ ตึกนารีสโมสร รวมถึงกิจกรรมการแสดงหุ่นยนต์ E-Sport เทคโนโลยี AI ณ ชั้น 1 ตึกบัญชาการ 1 และกิจกรรมส่งเสริมซอฟต์พาวเวอร์ด้านกีฬา “บัวขาว บัญชาเมฆ สร้างแรงบันดาลใจถ่ายทอดมวยไทยสู่เยาวชน” ณ โถงกลาง ตึกสันติไมตรี เป็นต้น
“โค้งสุดท้าย ห้ามพลาด ก่อนงานฉลองวันเด็กแห่งชาติ ณ ทําเนียบรัฐบาล ประจําปี 2567 วันเสาร์ที่ 13 มกราคม 2567 จะเริ่มต้นขึ้น ทีมโฆษกรัฐบาลขอเชิญชวนเด็ก เยาวชน และผู้ปกครองร่วมงานตั้งแต่ 8.00-14.30 น. ร่วมกิจกรรม เล่นเกมส์ และลุ้นรับของรางวัลมากมาย พร้อมขอความร่วมมือให้ยังคงปฏิบัติตามมาตรการและแนวทางสาธารณสุขอย่างเคร่งครัด เพื่อควบคุมและป้องกันการแพร่ระบาดของโรคโควิด-19 และไข้หวัดใหญ่” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-นายกฯ เน้น เป้าหมายรัฐบาลทำให้คนไทยเข้าถึงแหล่งพลังงานราคาถูก สนับสนุนพลังงานสะอาด มุ่งสู่อนาคตสีเขียว
วันศุกร์ที่ 12 มกราคม 2567
12/01/2567
นายกฯ เน้น เป้าหมายรัฐบาลทําให้คนไทยเข้าถึงแหล่งพลังงานราคาถูก สนับสนุนพลังงานสะอาด มุ่งสู่อนาคตสีเขียว
นายกฯ เน้น เป้าหมายรัฐบาลทําให้คนไทยเข้าถึงแหล่งพลังงานราคาถูก สนับสนุนพลังงานสะอาด มุ่งสู่อนาคตสีเขียว
วันนี้ (12 มกราคม 2567) เวลา 14.00 น. ณ ห้องรอยัล จูบิลี่ บอลรูม อาคารชาเลนเจอร์ ชั้น 1 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบนโยบายด้านพลังงานว่า เป้าหมายของรัฐบาลนี้คือจะต้องทําให้คนไทยเข้าถึงแหล่งพลังงานทั้งไฟฟ้า น้ํามัน เชื้อเพลิงหุงต้ม ที่ราคาถูก และสนับสนุนพลังงานสะอาดให้มากขึ้น จะต้องดูโครงสร้างตั้งแต่ต้นน้ํา เช่น การลดการพึ่งโรงไฟฟ้าพลังงานฟอสซิล รับซื้อไฟฟ้าพลังงานสะอาดที่ราคาต่ํา ยันปลายน้ํา เช่น การผลักดันอุตสาหกรรมที่ใช้พลังงานสะอาด ส่งเสริมการผลิตไฟฟ้าจากแสงอาทิตย์ในบ้านผ่านการทํา Net-metering ให้สําเร็จ เป็นต้น ทั้งหมดนี้ เราจะหากลไกที่ทําให้ราคาค่าไฟถูกลง ในขณะที่เป็นไฟฟ้าที่สะอาดขึ้น เพื่อมุ่งหน้าไปสู่อนาคตสีเขียว
รัฐบาลไทย-ข่าวทำเนียบรัฐบาล-ข่าวดี! ธ.ออมสินขานรับนโยบายรัฐ ลดดอกเบี้ย MRR เหลือ 6.845% ช่วยลดภาระ ปชช.
วันศุกร์ที่ 12 มกราคม 2567
ข่าวดี! ธ.ออมสินขานรับนโยบายรัฐ ลดดอกเบี้ย MRR เหลือ 6.845% ช่วยลดภาระ ปชช.
.....
ข่าวดี! ธ.ออมสินขานรับนโยบายรัฐ ลดดอกเบี้ย MRR เหลือ 6.845% ช่วยลดภาระ ปชช.
.
ตามที่รัฐบาลมอบหมายให้สถาบันการเงินของรัฐ สนับสนุนนโยบายรัฐบาลเพื่อลดภาระทางการเงินของประชาชน โดยออกนโยบายให้ธนาคารออมสินตรึงอัตราดอกเบี้ยมาตรฐานไว้ก่อนจนถึงสิ้นปี 2566 นั้น
.
ล่าสุด ธนาคารออมสิน ประกาศลดอัตราดอกเบี้ยเงินกู้ลูกค้ารายย่อย (MRR) หลังจากตรึงอัตราดอกเบี้ยมาตรฐานไว้ในระดับต่ําจนถึงสิ้นปีที่ผ่านมา โดยประกาศดอกเบี้ย MRR จากเดิม 6.995% ลดลงเหลือ 6.845% มีผลตั้งแต่บัดนี้เป็นต้นไป เพื่อช่วยเหลือบรรเทาภาระทางการเงินของประชาชนในช่วงระยะนี้ไปจนกว่าจะมีการเปลี่ยนแปลง นับเป็นอัตราดอกเบี้ย MRR ที่ต่ําสุดในระบบธนาคาร ณ เวลานี้
.
อ่านเพิ่มเติม คลิก https://www.thaigov.go.th/news/contents/details/77202
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบก แนะนำการซื้อรถควรตรวจสอบป้ายแดง ต้องมีลายน้ำตราเครื่องหมายกรมการขนส่งทางบก เตือนผู้ใช้ป้ายแดงปลอมมีโทษจำคุกสูงสุด 5 ปี ปรับสูงสุด 100,000 บาท
วันศุกร์ที่ 12 มกราคม 2567
กรมการขนส่งทางบก แนะนําการซื้อรถควรตรวจสอบป้ายแดง ต้องมีลายน้ําตราเครื่องหมายกรมการขนส่งทางบก เตือนผู้ใช้ป้ายแดงปลอมมีโทษจําคุกสูงสุด 5 ปี ปรับสูงสุด 100,000 บาท
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กล่าวว่า ตามข่าวที่ปรากฏในสื่อสังคมออนไลน์ กรณีเจ้าหน้าที่ตํารวจจับกุมผู้ขับรถใช้ป้ายแดงปลอม โดยรถคันดังกล่าวเป็นของญาติผู้ขับรถซึ่งได้ซื้อรถกับโชว์รูมแห่งหนึ่ง โดยเจ้าของรถไม่ทราบว่าได้รับป้ายแดงปลอม เป็นที่วิพากษ์วิจารณ์ไปในวงกว้าง กรมการขนส่งทางบก (ขบ.) จึงขอแนะนําผู้ที่ซื้อรถยนต์กับตัวแทนจําหน่ายรถและต้องการตรวจสอบป้ายทะเบียนด้วยตัวเองว่าเป็นป้ายที่ถูกต้องหรือไม่ สําหรับป้ายแดงที่ออกให้โดย ขบ. อย่างถูกต้องตามกฎหมายนั้น สามารถสังเกตได้จากตัวย่อนูน ขส ที่มุมด้านล่างขวา ต้องมีลายน้ําตราเครื่องหมายราชการ ขบ. (รูปมาตุลีเทพบุตรขับรถเทียมม้า) ปรากฏในแผ่นป้ายทะเบียนรถ ซึ่งเป็นลักษณะเฉพาะที่กําหนดไว้ ซึ่ง ขบ. ออกให้แก่บริษัทตัวแทนจําหน่ายรถสําหรับใช้ติดรถเพื่อนํารถไปส่งให้ลูกค้า หรือนํารถไปซ่อมแซมเท่านั้น โดยแต่ละบริษัทตัวแทนจําหน่ายรถจะมีหมวดและหมายเลขป้ายแดงหมุนเวียนต้องใช้คู่กับสมุดคู่มือประจํารถและใบอนุญาตให้ใช้รถด้วย โดยผู้ใช้รถป้ายแดงต้องจดบันทึกข้อมูลการใช้รถลงในสมุดคู่มือประจํารถ ข้อมูลดังกล่าวได้แก่ ชื่อ - นามสกุลผู้ขับรถ ชื่อชนิดรถ เลขหมายตัวถัง เลขหมายเครื่องยนต์ ความประสงค์ในการขับรถยนต์ วันเดือนปี และระยะเวลาที่นํารถออกไปใช้ ทั้งนี้ ป้ายแดงถือเป็นเอกสารของทางราชการ ผู้ที่ปลอมป้ายทะเบียน หรือนําป้ายแดงปลอมไปติดรถ มีความผิดตามประมวลกฎหมายอาญา ฐานปลอมเอกสารราชการหรือใช้เอกสารราชการปลอม มีโทษถึงขั้นจําคุกตั้งแต่ 6 เดือน - 5 ปี ปรับตั้งแต่ 10,000 – 100,000 บาท หรือทั้งจําทั้งปรับ
นอกจากนี้ ขบ. แนะนําให้ผู้ซื้อรถตรวจสอบจํานวนวันการใช้รถขณะติดป้ายแดงต้องไม่เกิน 30 วัน นับจากวันรับรถ หากเจ้าของรถนําป้ายแดงไปใช้เกินกว่าระยะเวลาที่กําหนดโดยไม่นํารถไปจดทะเบียนให้แล้วเสร็จ ถือว่ามีความผิดตามกฎหมายว่าด้วยรถยนต์ ฐานใช้รถโดยไม่จดทะเบียนมีโทษปรับสูงสุดไม่เกิน 10,000 บาท ทั้งนี้ ขอให้เจ้าของรถป้ายแดงที่ยังไม่จดทะเบียนรีบจดทะเบียนรถให้ถูกต้องตามกฎหมาย เพื่อป้องกันปัญหากรณีถูกโจรกรรมซึ่งยากต่อการติดตามตรวจสอบ
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานพิธีประกาศเจตนารมณ์นโยบายไม่รับของรางวัลและของกำนัลทุกชนิดจากการปฏิบัติหน้าที่ (No Gift Policy) ประจำปีงบประมาณ 2567
วันศุกร์ที่ 12 มกราคม 2567
นายชยธรรม์ พรหมศร ปลัดกระทรวงคมนาคม เป็นประธานพิธีประกาศเจตนารมณ์นโยบายไม่รับของรางวัลและของกํานัลทุกชนิดจากการปฏิบัติหน้าที่ (No Gift Policy) ประจําปีงบประมาณ 2567
....
นายชยธรรม์ พรหมศร ปลัดกระทรวงคมนาคม เป็นประธานพิธีประกาศเจตนารมณ์นโยบายไม่รับของรางวัลและของกํานัลทุกชนิดจากการปฏิบัติหน้าที่ (No Gift Policy) ประจําปีงบประมาณ 2567 พร้อมรณรงค์ปลุกจิตสํานึกและค่านิยมที่ดีในการปฏิบัติงานอย่างโปร่งใสและเป็นไปตามหลักธรรมาภิบาล เมื่อวันที่ 12 มกราคม 2567 ณ หอประชุมราชรถสโมสร กระทรวงคมนาคม โดยมีผู้บริหารและเจ้าหน้าที่สํานักงานปลัดกระทรวงคมนาคม สํานักงานรัฐมนตรี ร่วมพิธี
นายชยธรรม์ พรหมศร กล่าวว่า กระทรวงคมนาคมในฐานะหน่วยงานที่พัฒนาโครงสร้างพื้นฐานและบริการ ด้านคมนาคมขนส่งเพื่อขับเคลื่อนเศรษฐกิจและเพิ่มขีดความสามารถในการแข่งขันของประเทศ เชื่อมโยงโครงข่ายการเดินทาง ลดต้นทุนการขนส่งสินค้าและโลจิสติกส์ มุ่งมั่นพัฒนาระบบคมนาคมขนส่งเพื่อให้ประชาชนเข้าถึงได้อย่างเสมอภาคและเท่าเทียม รองรับผู้ใช้งานได้ทุกกลุ่ม มีความสะดวกสบาย ได้รับบริการที่มีคุณภาพมาตรฐาน ปลอดภัย และเป็นมิตรต่อสิ่งแวดล้อม โดยสํานักงานปลัดกระทรวงคมนาคมได้ให้ความสําคัญต่อการแก้ไขปัญหาการทุจริต การปฏิบัติหน้าที่ราชการอย่างถูกต้อง โปร่งใส เป็นธรรมและไม่เลือกปฏิบัติ เป็นองค์กรคุณธรรม พร้อมทั้งพัฒนาการดําเนินงานด้วยความซื่อสัตย์สุจริต สอดคล้องตามพระราชบัญญัติมาตรฐานทางจริยธรรม พ.ศ. 2562 มาตรา 5 มาตรฐานทางจริยธรรม 7 ประการ และตระหนักถึงภัยจากปัญหาการทุจริต ที่ส่งผลต่อดัชนีการรับรู้การทุจริต หรือ Corruption Perceptions Index : (CPI) ที่ประเมินโดยองค์กรโปร่งใสนานาชาติ (TI) เพื่อสร้างความน่าเชื่อถือต่อนักลงทุนต่างประเทศ
เพื่อให้สํานักงานปลัดกระทรวงคมนาคม เป็นหน่วยงานที่ปฏิบัติงานอย่างโปร่งใส ยึดถือประโยชน์ส่วนรวมมากกว่าประโยชน์ส่วนตัว ไม่มีผลประโยชน์ทับซ้อน จึงขอประกาศเจตนารมณ์ของผู้บริหาร เจ้าหน้าที่และบุคลากรของสํานักงานปลัดกระทรวงคมนาคมทุกคน จะไม่รับของขวัญและของกํานัลทุกชนิดจากการปฏิบัติหน้าที่ ทั้งในขณะ ก่อน และหลังการปฏิบัติหน้าที่และการรับนั้นจะส่งผลให้เกิดการทุจริตและประพฤติมิชอบทั้งในปัจจุบันและอนาคต (No Gift Policy) ร่วมกันปลุกจิตสํานึก สร้างวัฒนธรรมองค์กรและค่านิยมสุจริตในการปฏิบัติงานไม่ยอมรับระบบอุปถัมภ์ หลีกเลี่ยงการกระทําอันอาจมีผลต่อดุลยพินิจหรือการตัดสินใจในการปฏิบัติหน้าที่ ซึ่งนําไปสู่การเลือกปฏิบัติ ป้องกันการปฏิบัติหน้าที่อย่างไม่เป็นธรรมและไม่ให้เกิดผลประโยชน์ทับซ้อน รวมถึงปฏิบัติตนตามมาตรฐานจริยธรรมสําหรับเจ้าหน้าที่ของรัฐ พร้อมทั้งสร้างความเชื่อมั่นต่อประชาชนในการปฏิบัติหน้าที่อย่างมีธรรมาภิบาล
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม มอบขนม ของเล่น ของขวัญ ของรางวัล สนับสนุนกิจกรรมวันเด็กแห่งชาติ ประจำปี ๒๕๖๗ ของศูนย์พัฒนาเด็กก่อนวัยเรียนริมทางรถไฟมักกะสัน
วันศุกร์ที่ 12 มกราคม 2567
ปลัดกระทรวงวัฒนธรรม มอบขนม ของเล่น ของขวัญ ของรางวัล สนับสนุนกิจกรรมวันเด็กแห่งชาติ ประจําปี ๒๕๖๗ ของศูนย์พัฒนาเด็กก่อนวัยเรียนริมทางรถไฟมักกะสัน
ปลัดกระทรวงวัฒนธรรม มอบขนม ของเล่น ของขวัญ ของรางวัล สนับสนุนกิจกรรมวันเด็กแห่งชาติ ประจําปี ๒๕๖๗ ของศูนย์พัฒนาเด็กก่อนวัยเรียนริมทางรถไฟมักกะสัน
ปลัดกระทรวงวัฒนธรรม มอบขนม ของเล่น ของขวัญ ของรางวัล สนับสนุนกิจกรรมวันเด็กแห่งชาติ ประจําปี ๒๕๖๗ ของศูนย์พัฒนาเด็กก่อนวัยเรียนริมทางรถไฟมักกะสัน
เมื่อวันที่ ๑๑ มกราคม ๒๕๖๗ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบขนม ของเล่น ของขวัญ ของรางวัล สนับสนุนกิจกรรมวันเด็กแห่งชาติ ประจําปี ๒๕๖๗ ของศูนย์พัฒนาเด็กก่อนวัยเรียนริมทางรถไฟมักกะสัน โดยมีนายชลอ เอี่ยมโหมด ประธานศูนย์พัฒนาเด็กก่อนวัยเรียนริมทางรถไฟมักะสัน เป็นผู้รับมอบ และมีผู้บริหาร เจ้าหน้าที่กระทรวงวัฒนธรรม เข้าร่วม ณ ห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
ทั้งนี้ ศูนย์พัฒนาเด็กก่อนวัยเรียนริมทางรถไฟมักะสัน ได้กําหนดจัดกิจกรรมงานวันเด็กแห่งชาติ ประจําปี ๒๕๖๗ ในวันที่ ๑๒ มกราคม ๒๕๖๗ พร้อมจัดกิจกรรมต่างๆ มากมาย อาทิ เกมและการแสดงของนักเรียนชั้นเตรียมอนุบาลและอนุบาล ให้นักเรียนได้มีการแสดงออกอย่างสร้างสรรค์
รัฐบาลไทย-ข่าวทำเนียบรัฐบาล-รมว.ธรรมนัส เล็งต่อยอดนโยบาย “โฉนดเพื่อการเกษตร” ด้วยการเพิ่มมูลค่าที่ดิน ส.ป.ก. และสินทรัพย์ในพื้นที่ ส.ป.ก.
วันศุกร์ที่ 12 มกราคม 2567
รมว.ธรรมนัส เล็งต่อยอดนโยบาย “โฉนดเพื่อการเกษตร” ด้วยการเพิ่มมูลค่าที่ดิน ส.ป.ก. และสินทรัพย์ในพื้นที่ ส.ป.ก.
รมว.ธรรมนัส เล็งต่อยอดนโยบาย “โฉนดเพื่อการเกษตร” ด้วยการเพิ่มมูลค่าที่ดิน ส.ป.ก. และสินทรัพย์ในพื้นที่ ส.ป.ก.
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยถึงภายหลังการหารือ
แนวทางการเพิ่มมูลค่าที่ดิน ส.ป.ก. และสินทรัพย์ในพื้นที่ ส.ป.ก. ณ ห้องประชุมกระทรวงเกษตรและสหกรณ์ ว่า
จากนโยบายกระทรวงเกษตรและสหกรณ์ระยะเร่งด่วนที่ต้องการสร้างรายได้และขยายโอกาสให้ภาคเกษตร
มีความสามารถในการแข่งขันเพิ่มขึ้น เพื่อขับเคลื่อนเป้าหมายเพิ่มรายได้ให้เกษตรกรเป็น 3 เท่า ภายใน 4 ปีของรัฐบาล โดยได้มีการแต่งตั้งคณะกรรมการขับเคลื่อนการเพิ่มมูลค่าที่ดินและสินทรัพย์ในเขตปฏิรูปที่ดิน และคณะกรรมการพิจารณาทบทวนระเบียบและกฎหมายที่เป็นอุปสรรคในการสร้างความสามารถในการแข่งขันของภาคเกษตร และได้รับเกียรติอย่างสูงจากนายปีติพงศ์ พึ่งบุญ ณ อยุธยา อดีตรัฐมนตรีว่าการกระทรวงเกษตรและสหกรณ์ และอดีตปลัดกระทรวงเกษตรและสหกรณ์ เป็นที่ปรึกษาในคณะกรรมการทั้ง 2 คณะ เพื่อให้คําแนะนําที่สําคัญเป็นกรอบทิศทางในการผลักดันให้โฉนดเพื่อการเกษตรสามารถรักษาผลประโยชน์ของเกษตรกรตัวจริงในการโอนสู่ผู้อื่น
นอกจากทายาทโดยธรรม รองรับการเพิ่มมูลค่าที่ดินและสินทรัพย์ในพื้นที่ ส.ป.ก. รวมทั้งแก้ไขข้อจํากัดเพื่อเพิ่มประโยชน์และเพิ่มมูลค่าโฉนดเพื่อการเกษตร ในส่วนการทบทวนระเบียบและกฎหมาย เน้นแก้ไขอุปสรรคสําคัญที่ต่อการผลิต การรับรองมาตรฐาน การขออนุมัติ/อนุญาต การส่งออกสินค้าเกษตร เพื่อสร้างความสามารถในการแข่งขันของภาคเกษตร
“กระทรวงเกษตรฯ ได้เปลี่ยน ส.ป.ก.4-01 เป็นโฉนดที่ดินเพื่อการเกษตร ซึ่งมีกฎหมายรองรับให้เกษตรกรเป็นเจ้าของอย่างแท้จริง และไม่ตกไปอยู่ในมือของเอกชน ทั้งนี้ จะมีการแต่งตั้งคณะทํางานกํากับดูแลโฉนดเกษตรเพิ่มเติม อาทิ โฉนดทะเล โฉนดต้นไม้ โฉนดกระชัง และอื่น ๆ ในภายหลัง เพื่อแปลงสินทรัพย์ของพี่น้องเกษตรกรให้เป็นทุน พร้อมทั้งยกระดับคุณภาพชีวิตของเกษตรกรอย่างจริงจัง” รมว. ธรรมนัส กล่าวเพิ่มเติม
สําหรับการหารือในวันนี้ ได้เรียนเชิญนายปีติพงศ์ พึ่งบุญ ณ อยุธยา ที่ปรึกษาคณะกรรมการฯ ทั้ง 2 คณะ
นายชวลิต ชูขจร อดีตปลัดกระทรวงเกษตรและสหกรณ์ นายวีรชัย นาควิบูลย์วงศ์ และนายสรรเสริญ อัจจุตมานัส
อดีตเลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) เข้าร่วมหารือในประเด็นการเพิ่มมูลค่าที่ดินและสินทรัพย์ในเขตปฏิรูปที่ดิน โฉนดเพื่อการเกษตร โฉนดน้ํา และโฉนดไม้มีค่า เพื่อการใช้ประโยชน์ที่ดินในการเข้าถึงแหล่งเงินทุนและการตลาด สร้างมูลค่าเพิ่มให้ที่ดินและการพิจารณาทบทวนและกฎหมายที่เป็นอุปสรรคในการสร้างความสามารถในการแข่งขันของภาคเกษตรให้เกิดประโยชน์สูงสุดต่อเกษตรกรไทยต่อไป
รัฐบาลไทย-ข่าวทำเนียบรัฐบาล-“รัดเกล้า” เผย กระทรวง พม.เล็งลงนาม กับกระทรวง อว.และมหาวิทยาลัย ส่งเสริมคนพิการ เรียนรู้เพิ่มเติม เสริมตลาดแรงงานไทย
วันศุกร์ที่ 12 มกราคม 2567
12/01/2567
“รัดเกล้า” เผย กระทรวง พม.เล็งลงนาม กับกระทรวง อว.และมหาวิทยาลัย ส่งเสริมคนพิการ เรียนรู้เพิ่มเติม เสริมตลาดแรงงานไทย
“รัดเกล้า” เผย กระทรวง พม.เล็งลงนาม กับกระทรวง อว.และมหาวิทยาลัย ส่งเสริมคนพิการ เรียนรู้เพิ่มเติม เสริมตลาดแรงงานไทย
วันนี้ (12 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า กระทรวงการพัฒนาสังคมและความมั่นคงของมนุษย์ หรือ พม.​ให้ความสําคัญและเดินหน้าการแก้ไขปัญหาโครงสร้างประชากร ในประเทศ ที่ยังไม่สมดุล และเปรียบเป็นระเบิดเวลาที่ต้องเร่งแก้ไขในวันนี้ เพื่อให้ประเทศไทยและตลาดแรงงานไทยเดินหน้าได้ในภายหน้า โดยในงานเสวนาวิชาการหัวข้อความท้าทายของการเปลี่ยนแปลงโครงสร้างประชากรต่อความมั่นคงของมนุษย์ในประเทศไทยรัฐมนตรี นายวราวุธ ศิลปอาชา รัฐมนตรีมนตรีว่าการกระทรวงการพัฒนาสังคมและความมั่นคงของมนุษย์ ตั้งเป้าหมายอยากเห็นความร่วมมือระหว่างกระทรวงการพัฒนาสังคมฯและกระทรวง อุดมศึกษา วิทยาศาสตร์ วิจัยและนวัตกรรม เพื่อพัฒนากลุ่มผู้พิการให้มีคุณภาพชีวิตที่ดีขึ้นและมีศักยภาพในการทํางานสร้างตลาดแรงงานไทยในอนาคต ดังนั้นจําเป็นที่จะต้องมีการวางแผนงานไว้ เพราะ ปัญหาโครงสร้างประชากร ก็เป็นระเบิด เวลาเช่นเดียวกันกับปัญหาอื่นๆหากไม่ได้ตื่นตัวและวางแผนเพื่อแก้ปัญหาในวันนี้ คาดการณ์ได้เลยว่าประเทศไทยจะประสบปัญหาสายงานกระทบด้าน ด้านแรงงานและทางด้านสังคมอย่างแน่นอน
“เรื่องนี้ รัฐบาล​ โดยกระทรวง​ พม.​ตระหนักในการสร้างโอกาสที่เท่าเทียมในสังคม กลุ่มคนพิการซึ่งมีความรู้ความสามารถเฉพาะทาง จึงควรได้รับความร่วมมือ ในการสนับสนุนเพิ่มการเรียนรู้ เพื่อรองรับตลาดแรงงานที่มีความต้องการ​" นางรัดเกล้ากล่าว
นางรัดเกล้า กล่าวอีกว่า ทั้งนี้ข้อมูลจาก TDRI ชี้ให้เห็นว่าคนไทยกว่า 60% มีโอกาสเป็นคนที่ถูกทิ้งไว้ข้างหลัง เพราะมีระดับการศึกษาที่ต่ํากว่าอุดมศึกษา ฉะนั้นแนวทางแก้ปัญหาคือทํายังไงให้มีคนทํางานที่ประสิทธิภาพสูง ขณะที่รัฐมนตรีว่าการกระทรวงการพัฒนาสังคมฯออกมาเปิดเผยว่ากระทรวงการพัฒนาสังคมฯ ได้ลงนามความร่วมมือ กับกระทรวงอุดมศึกษาฯและมหาวิทยาลัย 5 แห่งทั่วภายในปีงบประมาณ 2567 และขยายไปทั่วประเทศในปีงบประมาณ 2568 ซึ่งจะทําให้ผู้พิการปีละกว่าแสนคนได้มีงานทําขึ้นมา
รัฐบาลไทย-ข่าวทำเนียบรัฐบาล-“พัชรวาท” นำทีมผู้บริหาร ทส. รับมอบนโยบายการจัดทำงบประมาณ ปี 2568 มุ่งยกระดับความเป็นอยู่ของประชาชนให้มีคุณภาพชีวิตที่ดี
วันศุกร์ที่ 12 มกราคม 2567
“พัชรวาท” นําทีมผู้บริหาร ทส. รับมอบนโยบายการจัดทํางบประมาณ ปี 2568 มุ่งยกระดับความเป็นอยู่ของประชาชนให้มีคุณภาพชีวิตที่ดี
“พัชรวาท” นําทีมผู้บริหาร ทส. รับมอบนโยบายการจัดทํางบประมาณ ปี 2568 มุ่งยกระดับความเป็นอยู่ของประชาชนให้มีคุณภาพชีวิตที่ดี
“พัชรวาท” นําทีมผู้บริหาร ทส. รับมอบนโยบายการจัดทํางบประมาณ ปี 2568 มุ่งยกระดับความเป็นอยู่ของประชาชนให้มีคุณภาพชีวิตที่ดี
วันที่ 12 มกราคม 2567 เวลา 14.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงฯ และผู้บริหารระดับสูงหน่วยงานในสังกัดกระทรวงฯ เข้าร่วมประชุมและรับมอบนโยบายแนวทางการจัดทํางบประมาณรายจ่ายประจําปีงบประมาณ พ.ศ. 2568” จากนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ในงานพิธีเปิดโครงการประชุมสัมมนาการมอบนโยบายและแนวทางการจัดทํางบประมาณรายจ่ายประจําปีงบประมาณ พ.ศ. 2568 ณ ห้องรอยัล จูบิลี่ บอลรูม อาคารชาเลนเจอร์ ชั้น 1 ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี ซึ่งนายกรัฐมนตรีได้มอบนโยบายด้านสังคม ประกอบด้วย 7 กลุ่มนโยบาย ได้แก่ 1) การแก้หนี้ทั้งระบบ 2) การพัฒนาการศึกษา 3) สิทธิในที่ดินทํากิน 4) ยาเสพติดและผู้มีอิทธิพล 5) สาธารณสุข 6) ความเสมอภาคเท่าเทียม และ 7) สิ่งแวดล้อม ความเป็นอยู่ของประชาชน โดยในปี 2568 นโยบายด้านสังคมจะยังคงเป็นนโยบายหลักที่รัฐบาลจะเดินหน้าทําต่อไป
โดยนายกรัฐมนตรี ได้มอบนโยบายในกลุ่มสิ่งแวดล้อม ความเป็นอยู่ของประชาชน ว่า ความเป็นอยู่ของพี่น้องประชาชน จะต้องได้รับการพัฒนาขึ้นเรื่อย ๆ ในตลอดสมัยของรัฐบาลนี้ ทั้งรถไฟฟ้า น้ําประปา และสิ่งแวดล้อม อากาศสะอาด รวมถึงพัฒนาระบบน้ําประปาให้ประชาชนมีน้ําสะอาดเพื่ออุปโภคและบริโภคอย่างทั่วถึง มีการบริหารจัดการน้ําอย่างครบวงจร พัฒนาจัดการน้ําเชิงลุ่มน้ําทั้งระบบ ฟื้นฟูระบบชลประทานและการกระจายน้ําในพื้นที่เขตชลประทาน ขยายพื้นที่ชลประทานให้ครบ 40 ล้านไร่ พร้อมทั้งจัดการแหล่งน้ํานอกเขตชลประทานและแหล่งน้ําชุมชนอย่างเหมาะสม
การแก้ปัญหาด้านสิ่งแวดล้อมที่เป็นวาระแห่งชาติ โดยเฉพาะเรื่องฝุ่นควัน PM 2.5 ทั้งในระดับชาติและระดับพื้นที่ มีการกําหนดพื้นที่แบบมุ่งเป้า โดยระบุพื้นที่ป่าอนุรักษ์ ป่าสงวนแห่งชาติ และพื้นที่เกษตรที่ไฟไหม้ซ้ําซาก สร้างกลไกการทํางานให้ภาคเอกชนมีส่วนร่วม ยกระดับการแก้ไขปัญหาหมอกควันข้ามแดน ต้องทําให้กลไกที่วางไว้ขับเคลื่อนได้จริง สนับสนุนให้ไทยเป็นผู้นําของอาเซียนในด้านการลดการปล่อยก๊าซคาร์บอนไดออกไซด์สู่ชั้นบรรยากาศ (Carbon Neutrality) ยกระดับประสิทธิภาพการผลิตและการให้บริการด้วยต้นทุนต่ํา พร้อมทั้งส่งเสริมให้มีการเข้าถึงเทคโนโลยีที่จําเป็นต่อการเปลี่ยนผ่านสู่เศรษฐกิจสีเขียว รวมถึงผู้ให้บริการในการใช้พลังงานสะอาด การกําจัดขยะและของเสีย การลดการปล่อยคาร์บอนที่สอดคล้องกับขนาดและประเภทธุรกิจ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดงาน “DRIP Model สานพลัง สร้างสังคมปลอดภัย” บูรณาการภาคีเครือข่ายลดปัญหายาเสพติด
วันพฤหัสบดีที่ 11 มกราคม 2567
11/01/2567
รัฐมนตรีว่าการกระทรวงยุติธรรม เปิดงาน “DRIP Model สานพลัง สร้างสังคมปลอดภัย” บูรณาการภาคีเครือข่ายลดปัญหายาเสพติด
รัฐมนตรีว่าการกระทรวงยุติธรรม เปิดงาน “DRIP Model สานพลัง สร้างสังคมปลอดภัย” บูรณาการภาคีเครือข่ายลดปัญหายาเสพติด
ในวันพฤหัสบดีที่ ๑๑ มกราคม ๒๕๖๗ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานเปิดงาน “DRIP Model สานพลัง สร้างสังคมปลอดภัย” เพื่อเป็นการสร้างการรับรู้ การบูรณาการ คัดกรองผู้เสพ/ผู้ติดยาเสพติด ภายใต้สโลแกน “คุมประพฤติ แก้ไขฟื้นฟู ชูความเชื่อมั่น สังคมปลอดภัย” โดยมี นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม พร้อมด้วย นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายนิยม เติมศรีสุข ผู้ช่วยรัฐมนตรีว่าการกระทรวงยุติธรรม หัวหน้าส่วนราชการในสังกัดกระทรวงยุติธรรม คณะผู้บริหาร และเจ้าหน้าที่ที่เกี่ยวข้อง เข้าร่วมฯ ณ ห้องรับรอง ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
โอกาสนี้ รัฐมนตรีว่าการกระทรวงยุติธรรม ได้กล่าวใจความสําคัญตอนหนึ่งว่า "การแก้ไขปัญหายาเสพติดเป็นวาระแห่งชาติที่รัฐบาลจะต้องเร่งดําเนินการ โดยนายกรัฐมนตรีได้ประกาศเป็นนโยบายที่จะลดความรุนแรงของปัญหาดังกล่าวให้ได้อย่างเป็นรูปธรรมภายในระยะเวลา ๑ ปี เพื่อบรรเทาความเดือดร้อนของพี่น้องประชาชน โดยเฉพาะการแก้ปัญหาความรุนแรงของผู้ป่วยจิตเวชที่เกิดจากการใช้ยาเสพติด ซึ่งความสําเร็จของการแก้ปัญหายาเสพติดที่สําคัญอยู่ที่การมีส่วนร่วมของชุมชน และการใช้ประมวลกฎหมายยาเสพติดให้มากขึ้น เพราะเป็นกฎหมายที่ปรับความคิดของการแก้ปัญหายาเสพติดใหม่ ยึดผู้เสพเป็นผู้ป่วย ผู้ค้าต้องถูกลงโทษและยึดทรัพย์ ผู้ป่วยต้องให้ความช่วยเหลือพัฒนาด้านอาชีพ ให้เห็นเป็นตัวอย่าง ส่วนผู้ค้าต้องมุ่งทําลายเครือข่าย ยึดทรัพย์อย่างเต็มที่ตามหลักนิติธรรม โดยให้ความสําคัญกับการบูรณาการความร่วมมือกับทุกภาคส่วน"
นอกจากนี้ รัฐมนตรีว่าการกระทรวงยุติธรรม ได้กล่าวว่า "กรมคุมประพฤติเป็นหน่วยงานที่สําคัญของกระทรวงยุติธรรมในการขับเคลื่อนการแก้ไขปัญหายาเสพติด โดยมีผู้กระทําผิดคดียาเสพติดอยู่ในความดูแลที่ต้องได้รับการพัฒนาพฤตินิสัย แก้ไขฟื้นฟู จํานวน ๑๔๗,๕๖๖ ราย และให้การติดตามสงเคราะห์ภายหลังการพ้นการคุมความประพฤติอีก จํานวน ๑๐๕,๓๑๑ ราย กรมคุมประพฤติ จึงได้พัฒนาโปรแกรมแก้ไขฟื้นฟู ภายใต้ชื่อ "DRIP Model" ซึ่งจะสามารถเพิ่มประสิทธิภาพในการแก้ไขปัญหาผู้ติดยาเสพติดในระบบคุมประพฤติได้ดียิ่งขึ้น"
รัฐบาลไทย-ข่าวทำเนียบรัฐบาล-Coding for Better Life” โครงการวางรากฐานอนาคต เพิ่มศักยภาพด้านดิจิทัลให้ประชาชนไทย
วันศุกร์ที่ 12 มกราคม 2567
Coding for Better Life” โครงการวางรากฐานอนาคต เพิ่มศักยภาพด้านดิจิทัลให้ประชาชนไทย
.....
“Coding for Better Life” โครงการวางรากฐานอนาคต เพิ่มศักยภาพด้านดิจิทัลให้ประชาชนไทย
.
ที่ประชุม ครม. (วันที่ 9 ม.ค. 2567) ได้รับทราบแนวทางการดําเนินโครงการ “Coding for Better Life” ของกระทรวงดิจิทัลเพื่อเศรษฐกิจและสังคม ซึ่งเป็นโครงการเพิ่มศักยภาพทุนมนุษย์ทุกกลุ่มในด้านดิจิทัลตลอดจนเพื่อเตรียมรับความท้าทายของอุตสาหกรรมโลกใหม่และแก้ไขปัญหาการขาดแคลนแรงงานอย่างยั่งยืน
.
แนวทางการดําเนินโครงการฯ ประกอบด้วย 4 ด้าน :
1. ยกระดับห้องเรียนโค้ดดิ้ง: ตั้งเป้าดําเนินโครงการในโรงเรียนทั่วประเทศรวม 1,500 แห่ง โดยเปิดกว้างให้โรงเรียนที่สนใจและมีความพร้อมสมัครเข้าร่วมโครงการในรูปแบบร่วมมือพัฒนาเพื่อให้เกิดความยั่งยืน และบูรณาการการทํางานกับภาคเอกชนเพื่อเพิ่มศักยภาพการเรียนการสอนโค้ดดิ้ง
2. จัดทําหลักสูตรโค้ดดิ้ง: เสริมทักษะการสอนเพื่อขับเคลื่อนคุณครูสู่การเป็น Coding Coach ซึ่งถือเป็นบุคลากรสําคัญที่จะถ่ายทอดความรู้แก่นักเรียน
3. เสริมทักษะโค้ดดิ้งเพื่อการพัฒนาเทคโนโลยีและนวัตกรรมดิจิทัล : ส่งเสริมการเรียนรู้นอกห้องเรียนด้วยการระดมครูผู้สอนและนักเรียนร่วมเติมทักษะโค้ดดิ้ง ผ่าน 2 กิจกรรมหลัก ได้แก่
“Coding Bootcamp” กิจกรรมสร้างความเข้าใจเกี่ยวกับทักษะโค้ดดิ้งผ่านการเรียนรู้ทั้งภาคทฤษฎีและภาคปฏิบัติ
“Coding War” กิจกรรมการแข่งขันโค้ดดิ้งที่ยิ่งใหญ่ที่สุดในไทย
4. สร้างความตระหนักรู้ด้านโค้ดดิ้งและการประยุกต์ใช้จริงแก่ประชาชน เพื่อสามารถนํามาใช้ในบริบทต่าง ๆ ได้ เช่น ด้านเกษตรกรรมและการดําเนินธุรกิจ
.
อ่านเพิ่มเติมคลิก: https://www.thaigov.go.th/news/contents/details/77192
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“สุริยะ” เปิดสำนักงาน กพท. แห่งใหม่ มุ่งสู่การบริการที่ดี พร้อมเดินหน้าขับเคลื่อนนโยบายด้านการบินพลเรือนภายใต้มาตรฐานการบินระดับสากล
วันศุกร์ที่ 12 มกราคม 2567
“สุริยะ” เปิดสํานักงาน กพท. แห่งใหม่ มุ่งสู่การบริการที่ดี พร้อมเดินหน้าขับเคลื่อนนโยบายด้านการบินพลเรือนภายใต้มาตรฐานการบินระดับสากล
....
วันนี้ (12 มกราคม 2567) นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เป็นประธานเปิดงาน OPEN HOUSE CAAT 2024 และร่วมแสดงความยินดีในโอกาสที่สํานักงานการบินพลเรือนแห่งประเทศไทย (กพท.) ย้ายอาคารสํานักงานใหม่ โดยภายในงานมีการจัดแสดงนิทรรศการเนื่องในโอกาสครบรอบการดําเนินงานปีที่ 8 และการเสวนาหัวข้อ “จากอดีตสู่อนาคตการบินพลเรือนไทย” เพื่อเป็นประโยชน์ต่อการพัฒนาอุตสาหกรรมการบินของประเทศไทยในอนาคต
นายสุริยะ จึงรุ่งเรืองกิจ กล่าวว่า นายเศรษฐา ทวีสิน นายกรัฐมนตรี มีนโยบายกระตุ้นเศรษฐกิจระยะสั้นที่มุ่งเน้นการปรับปรุงระบบคมนาคมให้เป็นประตูสู่ประเทศไทย เพื่อส่งเสริมการท่องเที่ยวที่สร้างรายได้ให้กับประเทศ โดยเพิ่มขีดความสามารถของท่าอากาศยานทั่วประเทศให้สามารถรองรับผู้โดยสารและเที่ยวบินได้อย่างมีประสิทธิภาพ กระทรวงคมนาคมจึงมีนโยบายสําคัญด้านการขนส่งทางอากาศเพื่อเพิ่มศักยภาพของท่าอากาศยานและการขนส่งทางอากาศ ซึ่งบรรจุในนโยบายการดําเนินงานของกระทรวงฯ ด้านที่ 1 “คมนาคมเปิดประตูการค้า การท่องเที่ยว สร้างการเป็น HUB เพื่อการเชื่อมโยงการเดินทางทุกมิติ” ซึ่ง กพท. ในฐานะหน่วยงานที่ทําหน้าที่กํากับ ดูแล ควบคุม ส่งเสริม และพัฒนา รวมทั้งการให้บริการข้อมูลข่าวสารด้านการบินแก่หน่วยงานที่เกี่ยวข้องและประชาชน เพื่อความปลอดภัยของผู้โดยสารและเจ้าหน้าที่ซึ่งปฏิบัติหน้าที่ด้านการบินทุกคน จึงมีบทบาทสําคัญในอุตสาหกรรมการบินอย่างยิ่ง
นายสุริยะ กล่าวต่อว่า ระยะเวลาการดําเนินงานเพียง 8 ปี ของ กพท. ทําให้เห็นการพัฒนาและการเติบโตของอุตสาหกรรมการบินของไทย รวมถึงการปรับปรุงมาตรฐานการบินและการผ่านพ้นสถานการณ์ COVID-19 มาด้วยความร่วมมือร่วมใจจากทุกภาคส่วนในอุตสาหกรรมการบิน โดยเฉพาะ กพท. ที่มีบทบาทสําคัญเป็นอย่างมากในฐานะหน่วยงานกํากับ ดูแล และส่งเสริมการบินของไทย ทําให้ประเทศไทยก้าวผ่านช่วงเวลาที่ลําบากและฟื้นตัวได้อย่างรวดเร็วและมั่นคง
สําหรับการเสวนา หัวข้อ “จากอดีตสู่อนาคตการบินพลเรือนไทย” ได้รับเกียรติจากผู้ที่อยู่ในแวดวงการบินทั้งอดีตและปัจจุบันมาร่วมพูดคุยถึงเรื่องราวของอุตสาหกรรมการบินไทยที่เติบโตอย่างต่อเนื่อง ได้แก่ นายชัยศักดิ์ อังค์สุวรรณ อดีตรองปลัดกระทรวงคมนาคมและอดีตอธิบดีกรมการขนส่งทางอากาศ นายสมชาย พิพุธวัฒน์ อดีตอธิบดีกรมการบินพลเรือน นายพุทธิพงศ์ ปราสาททองโอสถ นายกสมาคมสายการบินแห่งประเทศไทย ตัวแทนผู้ประกอบการธุรกิจสายการบิน และนายสุทธิพงษ์ คงพูล ผู้อํานวยการ กพท.
อาคารสํานักงานแห่งใหม่ของ กพท. ตั้งอยู่เลขที่ 222 ซอยวิภาวดีรังสิต 28 ถนนวิภาวดีรังสิต แขวงจตุจักร เขตจตุจักร กรุงเทพมหานคร ดําเนินการอยู่ในชั้นที่ 7 - 15 โดยชั้นที่ 7 เป็นพื้นที่สําหรับให้บริการประชาชนในการขอใบรับรองและยื่นเอกสารการขออนุญาตต่าง ๆ รวมทั้งเป็นชั้นที่มีห้องสอบสําหรับบุคลากรด้านการบิน ชั้นที่ 8 เป็นพื้นที่สําหรับห้องประชุมที่หลากหลายขนาด เพื่อตอบโจทย์สําหรับการประชุมทุกรูปแบบ และชั้นที่ 9 - 15 เป็นพื้นที่อาคารสํานักงานที่มีการแบ่งสัดส่วนชัดเจน เหมาะสมแก่การทํางาน
การย้ายอาคารสํานักงานแห่งใหม่ของ กพท. ถือเป็นการเริ่มต้นใหม่ เพื่อมุ่งสู่การบริการที่ดีและยังคงมุ่งมั่นเดินหน้าขับเคลื่อนนโยบายด้านการบินพลเรือนภายใต้มาตรฐานการบินระดับสากล เพื่อร่วมขับเคลื่อนเศรษฐกิจของประเทศ และนําพาอุตสาหกรรมการบินของไทยกลับเข้าสู่น่านฟ้า พร้อมทะยานสู่อนาคตด้วยมาตรฐานสู่ความยั่งยืน